**ΥΓΕΙΟΝΟΜΙΚΟ ΠΡΩΤΟΚΟΛΛΟ CAMPING ΓΙΑ COVID19**

**ΠΡΟΣ ΠΕΛΑΤΕΣ**

1. ΚΟΙΝΩΝΙΚΗ ΑΠΟΣΤΑΣΗ 1,50μ. τηρείται σε όλους τους εσωτερικούς και εξωτερικούς χώρους μεταξύ των ατόμων που δεν ανήκουν στην ίδια οικογένεια ή παρέα ή και δεν διαμένουν στο ίδιο κατασκηνωτικό μέσο (τροχόσπιτο ή σκηνή).
2. Η χρήση μάσκας και γαντιών μιας χρήσης συνίσταται να εφαρμόζονται από τους πελάτες και κάθε άλλο άτομο το οποίο εισέρχεται στους εσωτερικούς στεγασμένους χώρους του καταλύματος.
3. Συνίσταται η ατομική υγιεινή των χεριών με σαπούνι και νερό. Η χρήση γαντιών δεν υποκαθιστά την υγιεινή των χεριών.
4. Η διαχείριση απορριμμάτων θα πρέπει να γίνεται συχνή κατά την ημέρα με ψεκασμό με χλωρίνη ή καθαριστικά εγκεκριμένα από τον ΕΟΦ και απομάκρυνση από τους χώρους του camping.
5. Για τη λειτουργία της παραλίας του camping ισχύουν οι κανονισμοί του κράτους για την πρόληψη του COVID19.

Σε όλη την έκταση της παραλίας συνίσταται η αναλογία να είναι περίπου 10 τετραγωνικά μέτρα ανά λουόμενο (παιδί ή ενήλικα) και η απόσταση μεταξύ των λουόμενων τα 3 μέτρα. Συνίσταται η αποφυγή κάθε είδους συναλλαγής με πλανόδιους πωλητές εντός της παραλίας.

1. Η διεύθυνση του camping τηρεί αρχείο που διατηρείται στο χώρο της RECEPTION με ευθύνη της για όλα τα άτομα που διαμένουν ή που θα διαμείνουν σε αυτό. Θα γράφονται αναλυτικά σε βιβλίο COVID19 πλήρη στοιχεία του κάθε πελάτη, είτε αυτός διαμένει μόνιμα, είτε είναι επισκέπτης.
2. Όποιος κατασκηνωτής αντιληφθεί συμπτώματα που χαρακτηρίζουν ένα άτομο ως ύποπτο κρούσμα λοίμωξης COVID19 ( αιφνίδια έναρξη νόσου, με τουλάχιστον ένα από τα παρακάτω συμπτώματα : βήχα, πυρετό, δύσπνοια) θα πρέπει να ενημερώσει άμεσα την διεύθυνση του CAMPING, για την προσωρινή απομόνωση του περιστατικού και όλες τις υπόλοιπες ενέργειες που απαιτούνται θα τις αναλάβει ο αρμόδιος υπεύθυνος που έχει οριστεί από την επιχείρηση για τις περαιτέρω διαδικασίες με τους αρμόδιους φορείς υγείας, όπως ορίζει το υγειονομικό πρωτόκολλο περί COVID19.
3. Σε περίπτωση που παρατηρηθούν παραβατικές συμπεριφορές ή μη τήρηση των κανόνων ενημερώνετε τον υγειονομικό αντιπρόσωπο του καταλύματος.
4. Ο πελάτης θα δηλώνει ότι ενημερώθηκε , αποδέχεται και θα τηρεί τις οδηγίες και τα μέτρα. Σε περίπτωση μη αποδοχής ή αν διαπιστωθούν παραβατικές συμπεριφορές , το CAMPING διατηρεί το δικαίωμα να μην τον δεχθεί ή να του ζητήσει να αποχωρήσει από αυτό.
5. Κάθε άτομο που επιθυμεί να εισέλθει στο χώρο του κάμπινγκ υποχρεούται ρητά να περάσει από τη ρεσεψιόν και να προσκομίσει την ταυτότητα ή το διαβατήριό του και να υποβληθεί σε έλεγχο θερμομέτρησης.
6. Απαγορεύονται οι επισκέπτες στο χώρο του κάμπινγκ, όπως και η χρήση των κοινόχρηστων χώρων από αυτούς.

 Υπογραφή αποδοχής πελάτη:

 Φέτος για όλους μας θα είναι ένα διαφορετικό καλοκαίρι, με άλλες συνθήκες κι άλλο τρόπο διαμονής στο CAMPING.

Φροντίζουμε όλοι μας να τηρούμε τα υγειονομικά μέτρα, ούτως ώστε να έχουμε όλοι την υγεία μας και να βγούμε νικητές το φετινό καλοκαίρι!!!

Σας ευχόμαστε καλή διαμονή και καλό καλοκαίρι.

Η διεύθυνση του CAMPING LOUTSA

 ΠΑΝΑΓΙΩΤΗΣ ΤΣΩΝΗΣ